Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 465/15/8807	Michalovce, 2.7.2015
EEČ : 2-66-246-2015

U Z N E S E N I E

Trestná vec:	obvinená XXXXX 
Prečin:	Falšovanie a pozmeňovanie verejnej listiny, úradnej pečate, úradnej uzávery, úradného znaku a úradnej značky podľa § 352 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Michalovce
Podľa § 215 odsek 2 písmeno b Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
pre prečin falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 ods.1 Trestného zákona, na tom skutkovom základe, že  dňa 14. 08. 2007 o 16,45 hodine pri vstupe na územie Slovenskej republiky z územia Ukrajiny, cez hraničný priechod Vyšné Nemecké, predložila policajtom Oddelenia hraničnej kontroly Vyšné Nemecké svoj cestovný pas číslo XXXXX a kartu povolenia na pobyt Portugalska číslo XXXXX vystavené na jej meno. Pri dôkladnom  preskúmaní pravosti a odborným vyjadrením bolo zistené, že   predložená  karta   povolenia  na  pobyt Portugalska je falzifikát

o skutku obvineného bolo už právoplatne rozhodnuté disciplinárne iným orgánom alebo orgánom príslušným na konanie o priestupku alebo o inom správnom delikte, cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce,

Odôvodnenie:
            Poverený policajt Riaditeľstva hraničnej polície, Motorizovanej zásahovej jednotky Sobrance  uznesením spisovej značky UHCP-390/RHP-SV-SO-MZJ-2007  zo 14. 08. 2007 vzniesol obvinenie XXXXX XXXXX pre prečin falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 odsek 1 Trestného zákona na vyššie uvedenom skutkovom základe.
Uznesením spisovej značky UHCP-390/RHP-SV-SO-MZJ-2007  zo dňa 02. 10. 2007 poverený policajt Policajného zboru trestné stíhanie proti obvinenej XXXXX XXXXX  podľa  § 228 odsek 2 písmeno a) Trestného poriadku prerušil pre  jej neprítomnosť.
Generálna prokuratúra Slovenskej republiky v Bratislave v súlade s návrhom Okresnej prokurátorky v Michalovciach požiadala o prevzatie trestného stíhania príslušné moldavské justičné orgány, na základe čoho bolo vykonané trestné konanie proti obvinenej na území Moldavskej republiky.
Po obdržaní výsledkov odovzdaného trestného stíhania a ich pretlmočení bolo potrebné  pokračovať v trestnom stíhaní a vo veci rozhodnúť s konečnom platnosťou.
Príkazom prokurátora Okresnej  prokuratúry  Ialoveni  zo dňa 04. 06. 2013  pod číslom 2013440128 bolo trestné stíhanie proti obvinenej XXXXX XXXXX pre trestný čin  držania a používania falošných úradných dokladov podľa § 361 odsek 2 písmeno c) Trestného zákona Moldavskej republiky ukončené podľa § 10, § 53 písmeno g) Trestného zákona Moldavskej republiky. 
Z odôvodnenia predmetného nariadenia vyplýva, že  v rámci trestného stíhania bolo zabezpečené úplné a objektívne zistenie skutkového stavu, z ktorého vyplýva, že obvinená spáchala predmetný trestný čin, avšak vzhľadom na to, že  od spáchania skutku uplynula zákonná 5-ročná premlčacia  doba podľa § 60 odsek 1 písmeno b) Trestného zákona  Moldavskej republiky, muselo byť trestné stíhanie v uvedenej veci ukončené, pretože  je premlčané.
Podľa § 215 odsek 2 písmeno b) Trestného poriadku prokurátor môže zastaviť trestné stíhanie ak o skutku obvineného bolo už právoplatne rozhodnuté   disciplinárne iným orgánom alebo orgánom príslušným na konanie o priestupku alebo o inom  správnom delikte, cudzozemským  súdom alebo  iným cudzozemským orgánom príslušným na konanie o trestnom čine, priestupku alebo o inom správnom delikte a toto  rozhodnutie možno považovať za dostačujce.
Vzhľadom na vyššie uvedené bolo potrebné rozhodnúť tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Ivan Tvarožek
prokurátor